text: манаш елді мекен. атырау облысы, исатай ауданында орналасқан. 19 ғ-дың ортасында каспий теңізінің атырабында орыс көпестерінің балық орталығы ретінде пайда болған. қазан төңкерісінен кейін артельдер, құру, ұжымдастыру ісі өрбіді. “қызыл балық” ұжымшарының орталығы болды. мектеп және т.б. әлеуметтік нысандар салынды. манаштан қоғам қайраткерлері, көрнекті ғалымдар шыққан. 1957 ж. новобогат ауданының балық ұжымшарлары жайық бойына көшірілген кезде манаш тұрғындары ауыл шаруашылығымен айналысты.